सामग्री: 1. 'वंचित'बरोबर चर्चा करणार- अशोक चव्हाण

विधानसभा निवडणुकीसाठी वंचित बहुजन आघाडीला सोबत घेण्यासाठी चर्चा करणार असल्याचं काँग्रेस प्रदेशाध्यक्ष अशोक चव्हाण यांनी सांगितलं. 

वंचित आघाडी भाजपाची बी टीम आहे अशी केलेली टीका राजकीय होती असंही चव्हाण यांनी स्पष्ट केलं आहे. आगामी विधानसभा निवडणुकांबाबत अशोक चव्हाण यांनी मांडलेली मतं एबीपी माझानं प्रसिद्ध केली आहेत.

समविचारी पक्षांशी आघाडी करण्याआधी जिल्हा अध्यक्षांना विश्वासात घेऊन त्यांचं म्हणणं ऐकून घेतलं आहे. यावेळी आपण नवीन चेहरे आणि तरुण आणि महिलांना संधी देणार असल्याचंही चव्हाण यांनी सांगितलं आहे.

राष्ट्रवादी काँग्रेसशी आघाडी करण्यासाठी केंद्रीय नेतृत्वाने तत्वतः निर्णय घेतला आहे. त्याबाबत 8 दिवसांमध्ये निर्णय होईल असंही ते म्हणाले. भाजपकडून साम-दाम-दंड-भेदाचा वापर होत असल्याचा आरोप त्यांनी केला.

2. काँग्रेसचे मुख्यमंत्री राहुल गांधींना भेटणार

काँग्रेसशासीत पाच राज्यांचे मुख्यमंत्री पक्षाध्यक्ष राहुल गांधी यांची आज भेट घेणार आहेत. गांधी यांनी काँग्रेस पक्षाध्यक्षपदाचा राजीनामा देऊ नये अशी ते विनंती करणार आहेत. राहुल गांधी यांनी 25 मे रोजी झालेल्या काँग्रेस कार्यकारिणी समितीच्या बैठकीत राजीनामा देण्याची इच्छा व्यक्त केली होती. 

त्यानंतर काँग्रेसच्या सुमारे 200 नेत्यांनी तसंच पदाधिकाऱ्यांनी आपले राजीनामे देऊ केले होते. आज सोमवारी पंजाबचे मुख्यमंत्री कॅ. अमरिंदर सिंग, राजस्थानचे अशोक गेहलोत, छत्तीसगडचे भूपेश बघेल, मध्य प्रदेशचे कमलनाथ, पाँडेचेरी व्ही. नारायणसामी आज राहुल गांधी यांची भेट घेतील. 

कर्नाटकचे उपमुख्यमंत्री जी. परमेश्वरा आणि राजस्थानचे उपमुख्यमंत्री सचिन पायलटही यावेळी उपस्थित राहाण्याची शक्यता आहे. हिंदुस्तान टाइम्सने हे वृत्त प्रसिद्ध केले आहे.

3. जुलैच्या पहिल्या आठवड्यात पावसाचा राज्यात मुक्काम

जुलैच्या पहिल्या आठवड्यातही मान्सूनचा पाऊस राज्यात तळ ठोकणार आहे. कोकण, विदर्भ, मराठवाडा तसंच उत्तर महाराष्ट्रातही चांगला पाऊस होण्याचा अंदाज आहे. बंगालच्या उपसागरातील कमी दाबाचा पट्टा येत्या 48 तासांमध्ये अधिक तीव्र होईल आणि त्याचा मध्य भारतात परिणाम जाणवेल.

 विदर्भात आज सोमवारी तसंच उद्या मंगळवारी रेड अलर्ट घोषित करण्यात आला असून मुसळधार किंवा तीव्र मुसळधार पावसाची शक्यता वर्तवण्यात आली आहे. 

त्यापाठोपाठ कोकण, मराठवाडा आणि मध्य महाराष्ट्रातही...\nमागील सामग्री खालीलप्रमाणे सारांशित केली जाऊ शकते:
आज सकाळी वृत्तपत्रं आणि वेबसाईट्सवर प्रसिद्ध झालेल्या बातम्यांपैकी 5 मोठ्या बातम्यांचा थोडक्यात आढावा :